**ΔΙΚΑΙΟΛΟΓΗΤΙΚΑ**

**για έγκριση (έρευνας σε μαθητές/τριες σχολείων) από τον/την Επόπτη/τρια Ποιότητας Εκπαίδευσης**

1. **Πλήρως συμπληρωμένη αίτηση** [(Έντυπο -1](ΣΥΝΗΜΜΕΝΑ/1.ΑΙΤΗΣΗ%20ΕΓΚΡΙΣΗΣ%20ΕΡΕΥΝΑΣ%20ΣΕ%20ΜΑΘΗΤΕΣ.doc)) είτε σε έντυπη είτε σε ηλεκτρονική μορφή (στην περίπτωση της ηλεκτρονικής πλατφόρμας του ΙΕΠ).
2. **Πλήρως συμπληρωμένο Συνοπτικό Δελτίο Έρευνας** ( ‘[Εντυπο 2](ΣΥΝΗΜΜΕΝΑ/2.ΣΥΝΟΠΤΙΚΟ%20ΔΕΛΤΙΟ%20ΕΡΕΥΝΑΣ.docx)).
3. **Κατάσταση των σχολείων που έχουν επιλεγεί να λάβουν μέρος στην έρευνα**, με τους κωδικούς τους. Ο/Η ερευνητής/τρια πριν υποβάλει το αίτημά του θα πρέπει να έχει επικοινωνήσει με τις σχολικές μονάδες, στις οποίες επιθυμεί να διεξαγάγει την έρευνα, ώστε να εξασφαλίσει τη συναίνεση και συμμετοχή τους.
4. **Αναλυτικό Σχέδιο Έρευνας το οποίο** πρέπει να περιλαμβάνει τις εξής επιμέρους ενότητες:

* *Σκοπός-Στόχοι, Σημασία και Αναγκαιότητα της έρευνας*
* *Θεωρητική πλαισίωση-Αναφορά σε ελληνική και διεθνή σύγχρονη βιβλιογραφία- δικτυογραφία, καθώς και σε συναφείς με το θέμα έρευνες*
* *Μεθοδολογία της έρευνας*
* *Ζητήματα δεοντολογίας*
* *Ζητήματα οργάνωσης της έρευνας*
* *Προσδοκώμενα αποτελέσματα και συμβολή της έρευνας στην προώθηση της εκπαίδευσης και γενικότερα της επιστήμης.*

1. **Βεβαίωση της Τριμελούς Συμβουλευτικής Επιτροπής για τους/τις υποψήφιους/ες διδάκτορες ή βεβαίωση του/της επιβλέποντος/ουσας καθηγητή/τριας για τους/τις μεταπτυχιακούς/ές ή προπτυχιακούς/ές φοιτητές/τριες**, στην οποία πρέπει να αναφέρεται ότι οι υπογράφοντες/ουσες έχουν ελέγξει το περιεχόμενο του υποβληθέντος φακέλου και του συνόλου των εγγράφων και ότι εγκρίνουν τις μεθοδολογικές επιλογές της διεξαχθείσας έρευνας.
2. **Εισήγηση της Επιτροπής Ηθικής και Δεοντολογίας (ΕΗΔΕ) του οικείου ΑΕΙ ή της Συνέλευσης ή του Διοικητικού Συμβουλίου Παιδαγωγικού Τμήματος**, για τις περιπτώσεις των ερευνών της παρ. 3 του άρθρου 46 του Ν. 4589/2019 (για Παιδαγωγικά Τμήματα) (ΦΕΚ13/Α/29-1- 2019), όπως ισχύει.
3. **Βιογραφικό σημείωμα στην ελληνική γλώσσα έως πεντακόσιες (500) λέξεις** του/της ερευνητή/τριας ή κάθε μέλους στην περίπτωση που η έρευνα σχεδιάζεται να υλοποιηθεί από ερευνητική ομάδα και πρόκειται να επισκεφθεί τις σχολικές μονάδες.
4. **Έντυπο/α συναίνεσης των γονέων/κηδεμόνων**, το/α οποίο/α ο/η ερευνητής/τρια υποχρεούται να διανείμει, μέσω της σχολικής μονάδας, στους γονείς/κηδεμόνες των μαθητών/τριών ([Έντυπο 3](ΣΥΝΗΜΜΕΝΑ/3.Έντυπο%20ενυπόγραφης%20συγκατάθεσης.docx)).
5. **Υπεύθυνη Δήλωση** (**αποκλειστικά στο gov.gr**) –εφόσον το ερευνητικό σχέδιο προβλέπει όσα δηλώνονται– σύμφωνα με το άρθρο 8 του Ν. 1599/1986 στην οποία αναφέρονται (αυτολεξεί) τα εξής κατά περίπτωση: ***«Η βιντεοσκόπηση/ φωτογράφιση/ηχογράφηση των μαθητών/τριών θα γίνει αποκλειστικά για τις ανάγκες της έρευνας με τίτλο «…….». Τα αρχεία της βιντεοσκόπησης/ φωτογράφισης/ηχογράφησης δεν θα χρησιμοποιηθούν για κανέναν άλλο σκοπό παρά μόνο για τις ανάγκες συλλογής και ανάλυσης των ερευνητικών δεδομένων.***

***Σε καμία περίπτωση δεν θα επιχειρηθεί δημόσια προβολή των αρχείων της***

***βιντεοσκόπησης/φωτογράφισης/ηχογράφησης στο σύνολό τους ή έστω τμήματος αυτών, στο πλαίσιο οποιασδήποτε ερευνητικής ή ακαδημαϊκής δραστηριότητας του/της ερευνητή/τριας. Τα αρχεία της βιντεοσκόπησης/φωτογράφισης/ ηχογράφησης με τις συνεδρίες των μαθητών/τριών θα καταστραφούν αμέσως μετά τη χρήση τους για τις ανάγκες συλλογής και ανάλυσης των δεδομένων της έρευνας.***

***Την απόλυτη και αποκλειστική ευθύνη για τη φύλαξη, διαχείριση και καταστροφή των εν λόγω αρχείων φέρει ο/η Επιστημονικώς Υπεύθυνος/η ή Επιβλέπων/ουσα της έρευνας. Για κάθε μαθητή/τρια που πρόκειται να βιντεοσκοπηθεί/φωτογραφηθεί/ ηχογραφηθεί, έχει εξασφαλιστεί από τον/την ερευνητή/τρια η ενυπόγραφη συναίνεση, κατόπιν πλήρους ενημέρωσης, του γονέα ή του κηδεμόνα του/της μαθητή/τριας, για τη διενέργεια της βιντεοσκόπησης/φωτογράφισης/ ηχογράφησης.»***

1. **Αναλυτικός φάκελος με** **όλα τα απαιτούμενα δικαιολογητικά** σε ηλεκτρονική μορφή (π.χ. pdf, word, zip). Στην περίπτωση της ψηφιακής πλατφόρμας του ΙΕΠ, τα δικαιολογητικά θα αναρτώνται υποχρεωτικά στα αντίστοιχα πεδία υποδοχής της πλατφόρμας.
2. **Έγγραφο/α έγκρισης προηγούμενων ετών**, π.χ. στην περίπτωση ερευνών που περιλάμβαναν πιλοτική εφαρμογή του ερευνητικού σχεδίου κι έχουν λάβει σχετική έγκριση, έχουν ήδη διεξαχθεί και έχρηζαν τροποποιήσεων ως προς το ερευνητικό τους σχέδιο, επαναληπτικές έρευνες, κ.ά.

Τα παραπάνω δικαιολογητικά υποβάλλονται ψηφιακά στην ηλεκτρονική Διεύθυνση της Δ.Ε. Ημαθίας: [mail@dide.ima.sch.gr](mailto:mail@dide.ima.sch.gr)